Document ID: /fineweb-2-swissfilter-quality_10-filterrobots/filtered/05604.jsonl.gz/80

U novembar mesec ulazimo sa Suncem i Jupiterom u Škorpiji, Merkurom u Strelcu, Saturnom i Plutonom u Jarcu. U znaku Vodolije je Mars, retrogradni Neptun je u Ribama, a retrogradni Uran u znaku Bika. Mesec je u znaku Lava i svojoj poslednjoj četvrti, a retrogradna Venera samo što je ponovo zakoračila u znak Vage.....
Prvo, pa muško.....mlad Mesec u Škorpiji 7-og novembra. Okidač za velike promene na nebu iznad nas. Nov početak. I kakav će biti taj novi početak u koji ulazimo kroz znak transformacije, krajnosti, borbe? Pa, biće onaj suštinski.....Momenat u kojem se dotiče dno mutne reke, a onda poslednjim atomima snage gura i pliva gore, ka površini, vazduhu, suncu i toploti....Čekaju nas ogromni preokreti. Naravno, ne lagani (pa zar je neko zaista mislio da sve može ići lako i glatko?), ali oni PRAVI.
Pod ruku sa mladim Mesecom i Uran se vraća u znak Ovna. Interesantno je da je i Mesecu i Uranu dispozitor Mars u znaku Vodolije, planeta koja u ovoj svojoj poziciji treba da donese veliki iskorak i promenu. E, to – promena....baš to čekamo, zar ne?
8-og novembra Jupiter posle više od godinu dana tranzita kroz znak Škorpije, prelazi u svoje sedište i znak Strelca. Juhuuuu! Jupiter je tu svoj na svome i trebao bi da u vreme svog tranzita donese istinu, poštenje i pravdu. Samo to? A gde su pare, sreća, ljubav, putovanja i tako to? Samo polako...hajd neka on nama za početak donese bolje raspoloženje i veću dozu optimizma, dosta je mračio u Škorpiji, a za ostalo ćemo lako....
15-og novembra Mars prelazi u znak Riba. Malo će se Marsova energija „udaviti“ u ovom vodenom znaku, ali šta sad – ionako nam je preko glave konfrontacija, sukoba, tuče i ostalog – hajd da vidimo kako to izgleda kada ratnički Mars postane romantičan...ili kad krenemo svi da muljamo i lovimo u mutnom....ali bar ćemo biti mirni i tihi kao bubice....
16-og novembra Venera kreće direktnim hodom u znaku Vage. Obzirom da je u znaku partnerstava, poslovnih i emotivnih – dobro je da se tu neke stvari konačno srede i ustale. Možda se malo stabilizujemo i po pitanjima finansija, a svakako će lepota i radost života biti na prvom mestu....
No, što da bude sve potaman kad ne mora? Iliti – zašto jednostavno kad može komplikovano? Naime, dan kasnije 17-og novembra Merkur kreće retrogradnim hodom. Venera napred, on unazad. E blago nama. I opet ćemo da upadnemo u neke pometnje, u neke papirološke komplikacije....ali znate – za utehu – eto, vreme je da neke greške ispravljate, da ponovo pokrećete dogovore koji su bili u zastoju, da se čujete sa ljudima sa kojima niste odavno....i tako dalje i tako dalje....
22-og novembra Sunce prelazi u znak Strelca. Ulazimo zvanično u poslednjih jesenjih mesec dana....Strelčevi posebno (ali i svi ostali) pripremite se! Onaj optimizam se sve više budi, imali mi za to pravih razloga ili ne....doduše, možda se optimizam budi zato što postajemo svesni da ćemo za nešto više od mesec dana izaći iz ove ne baš fine godine .
Tog istog 23-eg novembra imamo i pun Mesec u znaku Blizanaca. Tih ćemo dana verovatno da pomahnitamo od pričanja, trčanja, papiroloških drama i zavrzlama. Ali, sve to uz osmeh na licu i optimizam...jel da....
25-og novembra i Neptun kreće direktnim hodom. Sve ćemo početi da vidimo jasnije, i ono dobro i ono loše. Neće Neptun dići svoju maglovitu zavesu ispred naših očiju, ali vreme je da istine isplivaju na videlo, dosta su skrivane u tamnim budžacima....
Eto.....to je to....vidi se da ulazimo u eru Jupitera u Strelcu čim sam se ja ovoliko raspisala.....Znači, od novembra zvanično krećemo na široko i na dugačko....pa gde stignemo. Ja vam želim lep i uspešan novembar. Neka je sa srećom!
Pregled aspekata za novembar:
06.utorak u 07h 39’ Sunce na 13* Škorpije trigon rxneptun na 13* Riba
06.utork u 19h 59’ rxUran prelazi u Ovna
07.sreda u 17h 01’ Mlad Mesec na 15* Škorpije
08.četvrtak u 13h 38’ Jupter ulazi u Strelca
09.petak u 16h 12’ Mars na 26* Vodolije trigon rxVenera na 26* Vage
11.nedelja u 16h 21’ Sunce na 19* Škorpije sekstil Pluton na 19* Jarca
15.četvrtak u 10h 30’ Mars na 29* Vodolije sekstil rxUran na 29* Ovna
15.četvrtak u 23h 20’ Mars prelazi u Ribe
16.petak u 11h 52’ Venera kreće DIREKTNO sa 25* Vage
17.subota Merkur kreće RETROGRADNO sa 13* Strelca
20.utorak u 02h 29’ Mars na 2* Riba kvadrat Jupiter na 2* Strelca
22.četvrtak u 10h 01’ Sunce prelazi u Strelca
23.petak u 06h 39’ Pun Mesec na 1* Blizanaca
25.nedelja u 02h 09’ Neptun kreće DIREKTNO sa 13* Riba
26.ponedeljak u 07h 32’ konjukcija Sunca i Jupitera na 3* Strelca
26.ponedeljak u 09h 05’ rxMerkur na 6* Strelca kvadrat Mars na 6* Riba
27.utorak u 10h 14’ konjukcija Sunca i rxMerkura na 5* Strelca
27.utorak u 22h 30’ Mars na 7* Riba sekstil Saturn na 7* Jarca
27.utorak u 23h 27’ konjukcija rxMerkura i Jupitera na 4* Strelca
Sve u svemu dosta lepih aspekata tokom novembra meseca, posebno u drugom delu…